
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου πόλεως Ανδραβίδας (οδού Δ. Υψηλάντη) στο Ν. 

Ηλείας. 1 

Καθορισμός ορίων οικισμού «Πυργί» Αλυφαντών, Ν. Λέσβου χατηγο- 
ριοποίησή του χαι καθορισμός άρτον αρτιότητας και δόμησης. .. 2 
Τροποποίηση ρυμοτομικού σχεδίου Δήμου Βούλας με μετατόπιση του 
άξονα της ανώνυμης οδού μεταξύ των Ο.Τ.' 230 και 231. ... 3 
Έγκριση τροποποίησης του ρυμοτομικού σχεδίου πόλετος Λαμίας 
στην οδό Κρήτης για την επανιποβολή της απαλλοτρίωσης, ·χ.4 
Αναθεώρηση του εγκεκριμένου ρυμοτομικού σχεδίου του Δήμου Ν. 


Μουδανιών Ν. Χαλ/κής. .. 5 


ΠΟΛΕΟΔΟΜΙΑ.. 

ΑΠΟΦΑΣΕΙΣ 

Αριθ. 425 σχ. 3586 (1) 


Τροποποίηση σχεδίου πόλεως Ανδραβίδας (οδού Δ. Υψηλάντη) στο Ν. 

Ηλείας. 

Η ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις: 

α) Του άρθρου 20 του από 17.7.1923 Ν. Δ/τος «περί σχεδίων 
πόλεων, κωμών και συνοικισμών του Κράτους και ανεγέρσεως αυτών» 
όπως τροποποιήθηκε και συμπληρώθηκε μεταγενέστερα. 

β) Του Ν. 3200/55 «περί διοικητικής αποκεντρώσεως όπως 
έχει συμπληρωθεί μεταγενέστερα. 

γ) Του 712/70 Β.Δ. «περί καθορισμού των διατηρουμένων υπέρ 
του Υπουργού Δημοσίων Έργο» αρμοδιοτήτων», που εκδόθηκε σ’ 
εκτέλεση του 532/70 Ν.Δ. όπως μετά τροποποιήθηκαν και συμπλη¬ 
ρώθηκαν με τα 677/71 και 198/72 Β. Δ/τα. 
δ) Του Ν. 1032/80 «περί αυστάσεως ΥΧΟΠ». 
ε) Του Ν. 1337/83 «περί επεκτάσεως πολεοδομιχών σχεδίων», 
ζ) Του Ν. 1577/83 (ΦΕΚ 210Α/18.12.83) «περί Γ.Ο.Κ.». 


η) Του Ν. 1558/85 ΦΕΚ 137/Α/26.7.85 «Κυβέρνηση και Κυ¬ 
βερνητικά όργανα». 

θ) Του Π. Δ/τος 183 ΦΕΚ 70Α/5.6.86 «περί εγκρίοεως τροποποιή¬ 
σεων και καθορισμού όρων και περιορισμών δόμησης από τους Νομάρχες». 

. ι) Τις εγκυκλίους 117/20.6.86 και 119/1.7.86 του Υπουρ¬ 
γείου ΠΕΧΩΔΕ σχετικά με έγκριση τροποποιήσεων και καθορισμού 
όρων δόμησης από τους Νομάρχες. 

2. Τη με αριθ. 68/1986 απόφαση του Δημοτικού Συμβουλίου Ανδρα¬ 
βίδας (με τα αποδεικτικά επιδόσεως και θυροκολλήσεως) που εγκρίνεται 
η τροποποίηση του σχεδίου πόλεως Ανδραβίδας στην οδό Υψηλάντη. 

3. Τη με αριθ. 74/1986 απόφαση του Δημοτικού Συμβουλίου 
Ανδραβίδας με την οποία απορρίφθηκαν η από 16.7.1986 ένσταση 
του Δημ. Δραχόπουλου, και η από 9.7.86 ένσταση του Κων/νου 
Ζορμπάνου, καθώς και η από 21.7.86 αίτηση του Μπράβου Βασι¬ 
λείου και εγκρίνουν την τροποποίηση. 

4. Το από Φεβρουάριος 1986 τοπογραφικό διάγραμμα του Τοπογρά φ ου 
Μηχανικού Δημητρίου Ρούμπα όπου φαίνεται η προτεινόμενη τροποποί- 

5. Την από 6.8.1986 δημοσίευση τη; τροποποίησης στην Τοπική Εφη- 
ι<£θΐδα 

I I 

6. Τη σύμφωνη γνώμη του Συμβουλίου ΧΟΠ που διατυπώθηκε 
στο αριθ. 1/87 πρακτικό αυτού (θέμα 2ο), αποφασίζουμε: 

Εγκρίνουμε τήν τροποποίηση στο σχέδιο πόλεως Ανδραβίδας στην 
οδό Δ. Υψηλάντη, όπως φαίνεται με κόκκινη γραμμή στο διάγραμμα 
που συνοδεύει την απόφασή μας αυτή, με μετατόπιση της οικοδομικής 
γραμμής 6,50 μ. παράλληλα της καταργουμένης, και διατηρούμε το 
πλάτος της οδού όπως προβλέπεται από το σχέδιο πόλεως 8,00 μ. 
καθορίζουμε δε οικοδομική γραμμή στην ανατολική πλευρά του δρόμου 
την Κ-Α.Ρ στη δε δυτική πλευρά την Λ-Σ.Ν-Ξ.Ο-Π με την παράλληλη 
διαμόρφωση του χώρου Ξ-Ο.Π-Α.Ζ-Ξ σε χώρο πρασίνου. 

Η απόφαση αυτή, που ισχύει από την κοινοποίηση της δημόσιεύσεώς 
της να δημοσιευθεί στην Εφημερίδα της Κυβερνήσεως. 

Πύργος, 16 Φεβρουάριου 1987 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

Αριθ. Π. οιχ. 878 (2) 

Καθορισμός ορίων οικισμού «Πυργί» ^λυφαντών, Ν. Λέσβου κατηγο- 
ριοποίησή του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιααμού των ανοιχτών 
πόλεων — χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους μελετητές που αναφέρουμε παραπάνω, σύμφωνα με 
τις υποδείξεις των προδιαγραφών του Υ.Χ.Ο.Π. για τη μελέτη. 

4. Την απόφαση του Κοινοτικού Συμβουλίου. 

5. Την με αριθμ. 24/6.2.87 γνωμοδότηση του Συμβουλίου Χ.Ο.Π. 
της Νομαρχίας μας, αποφασίζουμε: 

1. Την κατάταξη του οικισμού Πυργί της Λέσβου στις κατηγορίες 
ενδιαφέρων, παραλιακός, φθίνων, συνεκτικός, μικρός. 

2. Καθορίζουμε το όριο του οικισμού Πυργί Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3 ... 7, 8, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ Δ ’ /3.5.1985 και για τον οικισμό 
Πυργί είναι άρτια τα γήπεδα πςυ βρίσκονται μέσα στα όρια του οικι¬ 
σμού και έχουν ελάχιστο εμβαδό 1.000 τ.μ. 


β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Πυργί Λέσβου 
όπως αναγράφονται στο συνημμένο δελτίο αρχιτεκτονικής αναγνώρι¬ 
σης, από τους όρους αυτούς είναι υποχρεωτικοί αυτοί που ορίζει το 
Π.Δ. 24.4/3.5.1985 ΦΕΚ 181 Δ' άρθρο 8 και σύμφωνα με την 
κατηγορία που ανήκει ο οικισμός σαν αδιάφορος, ενδιαφέρων ή αξιόλο¬ 
γος. 

5. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Π. Δ/γμα 24.4.1985 (ΦΕΚ 
181 Δ/3.5.1985). 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 11 Φεβρουάριου 1987 
Ο Νομάρχης 
Ν. ΣΗΦΟΤΝΑΚΗΣ 

Αριθ. 402505/977 (3) 

Τροποποίηση ρυμοτομικού σχεδίου Δήμου Βούλας με μετατόπιση του 
άξονα της ανώνυμης οδού μεταξύ των Ο.Τ. 230 και 231. 

Ο ΝΟΜΑΡΧΗΣ ΠΕΙΡΑΙΑ 
' Εχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθρου 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί διοιχήσεως μείζονος πρωτευού- 
σης». 

5. Την εγκύκλιο με αριθ. Λ.7/13.1/17/11.12.72. 

6. Το Π. Δ/γμα 910/77 «περί Οργανισμού Τ.Δ.Ε.». 

7. Τον Ν. 1032/80 περί Τ.Χ.Ο.Π. 

8. Τον Ν. 1558/85 περί ΤΠ.ΠΕ.ΧΩ.ΔΕ. 

9. Τους Ν. 1232/82 και 1235/82. 


10. Την υπουργική απόφαση 7524/1151/83 (ΦΕΚ 
767/Β/83). 

11. Την με αρ. 19/85 απόφαση του Δημ. Συμβουλίου του Δήμου 
Βούλας. 

12. Τη γνωμοδότηση του Ν.Σ.ΠΕ.ΧΩ—ΔΕ. από τη συνεδρίαση της 
16.1.87 πρακτ. 2, αποφασίζουμε: 

Εγκρίνουμε την τροποποίηση του εγκ. ρυμοτ. σχεδίου του Δήμου 
Βούλας με μετατόπιση του άξονα της ανώνυμης οδού που βρίσκεται 
μεταξύ των Ο.Τ. 230 και 231 και έγκριση νέων οικοδομικών και 
ρυμοτομικών γραμμών, όπως φαίνονται σημειωμένες με κόκκινες και 
πράσινες γραμμές στο σχεδιάγραμμα που συνοδεύει την απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πειραιάς, 2 Φεβρουάριου 1987 
Ο Νομάρχης 
Α. ΦΟΥΡΑΣ 



I 

Αριθ. ΤΠ 1029 (4 ) 

Εγκριση τροποποίησης του ρυμοτομικού σχεδίου πόλεως Λαμίας στην 
οδό Κρήτης για την επανιποβολή της απαλλοτρίωσης. 

Ο ΝΟΜΑΡΧΗΣ ΦΘΙΩΤΙΔΑΣ 
Μετά από τα παρακάτω δεδομένα: 

1· Τις διατάξεις του από 17.7.23 Ν.Δ. «περί σχεδίων πόλεων» 
όπως μεταγενέστερα τροποποιήθηκαν και συμπληρώθηκαν. 

. 2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποχεντρώ- 
σεως». Γ 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος χαι τους 
Νομάρχας αρμοδιότητες επί θεμάτων εγκρίσεων, επεκτάσεων ή τροπο¬ 
ποιήσεων σχεδίων πόλεων και κωμών». 

4. Το άρθρο 33 παρ. 2 του Ν. 1337/83 και το Π.Δ. 443 της 

2/17.11.83 (ΦΕΚ 165 Α ). ' 

5. Τις διατάξεις των άρθρων 18 έως 22 του 11 κεφαλαίου του 
από 3.4.29 Δ/τος «περί Γενικού Οικοδομικού Κανονισμού του Κρά¬ 
τους». 


6. Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α ) «περί Γενικού Οικοδομικού Κανονισμού». 

7. Την αριθ. 332/8.12.86 απόφαση του Δημοτικού Συμβουλίου 
του Δήμου Λαμιέων. 

8. Την αριθ. ΤΠ 241/20.1.87 εισήγηση του ΤΠ και ΠΕ Ν. 
Φθ/δας. 

9. Την αριθ. 15/12.2.87 (θέμα 5ο) σύμφωνη γνωμοδότηση του 
Συμβουλίου ΧΟΠ Ν. Φθ/δας. 

10. Το Ν. 1512/11.1.85 (ΦΕΚ 4Α'./11.1.85), αποφασίζουμε: 

Εγκρίνουμε την τροποποίηση του ρυμοτομικού σχεδίου πόλεως Λα¬ 
μίας για την επανιποβολή της απαλλοτρίωσης στην οδό Κρήτης στα 
Γαλανέικα Λαμίας και μεταξύ της ιδιοκτησίας Όλγας Παλαμιώτη και 
οδού Εύβοιας για την οποία είχε συνταχθεί η αριθμ. 1/1980 πράξη 
αναλογισμού αποζημίωσης. ' 

Η απόφαση αυτή να δημοσιευθεί στην Εφημερίδα της Κυβερνήσεως 
χαι θα ισχύιι από της δημοσκύσλώς της. 

Λαμία, 24 Φεβρουάριου 1987 
Ο Νομάρχης χ.α.α 
Ο Διευθυντής 
I. ΚΟΥΜΟΥΤΣΟΣ 

Αριθ. 125021 (5) 

Αναθεώρηση του εγκεκριμένου ρυμοτομικού σχεδίου του Δήμου Ν. 

Μουδανιών Ν. Χαλ/κής. 

Ο ΝΟΜΑΡΧΗΣ ΧΑΛΚΙΔΙΚΗΣ 
’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποιή¬ 
θηκε με το ν. 1512/85 (ΦΕΚ 4, τ.Α') και ειδικότερα τα άρθρα 6 
(παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του ν.δ. της 17.7.1923 όπως τροποποιήθηκε και 
συμπληρώθηκε μεταγενέστερα και ειδικότερα τα άρθρα 3, 9, 11, 29 
και 70. 

3. Τις διατάξεις του ν. 314/68 (ΦΕΚ 47, τ.Α’) όπως αντικαταστά- 
θηκε και συμπληρώθηκε μεταγενέστερα. 

4. Τις διατάξεις του π.δ. της 2.4.1985 (ΦΕΚ 225, τ.Δ'). 

5. Τις διατάξεις του π.δ. 183/86 (ΦΕΚ 70 τ.Α'). 

6. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8, 9 και 16. 

7. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

8. Τις αριθμ. 260/85 και 18/86 γνωμοδοτήσεις του Δημοτικού 
Συμβουλίου Ν. Μουδανιών. 

9. Την αριθμ. 10/86 γνωμοδότηση του Συμβουλίου ΠΕΧΩΔΕ Ν. 
Χαλ/κής, αποφασίζουμε: 

Άρθρο 1. 

Εγκρίνεται η αναθεώρηση του εγκεκριμένου ρυμοτομικού σχεδίου 
του Δήμου Ν. Μουδανιών (Ν. Χαλ/κής) που έχει δημιουργηθεί από 
διανομή του Υπουργείου Γεωργίας και έχει κυρωθεί με την από 15.6. 
1950 απόφαση του Γενικού Διοικητή Βορ. Ελλάδας (ΦΕΚ 107/τ.Β 1 ) 
και τροποποιήθηκε με το από 11.3.81 Π. Δ/γμα (ΦΕΚ 205/τ.Δ’) 
με τον καθορισμό κοινοχρήστων χώρων, οδών, πλατειών, πεζοδρόμων, 
χώρου πάρκου, χώρου ναυταθλητικών εγκαταστάσεων, χώρων πολιτι¬ 
στικών λειτουργιών, διοίκησης, εμπορικού κέντρου, εκπαίδευσης, χώ¬ 
ρου εκκλησίας, χώρων στάθμευσης αυτοκινήτων, παιδικής χαράς, 
αγροτικού κτηνιατρείου, όπως αυτά φαίνονται στα σχετικά τρία (3) 
χρωματισμένα πρωτότυπα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο του Τμήματος Πολεοδομίας και Πολεο- 
δομικών Εφαρμογών Ν. Χαλ/κής και που συνοπτικά τους αντίτυπα 
δημοσιεύονται με την απόφαση αυτή. 

Άρθρο 2. 

Ολόκληρη η περιοχή θεωρείται ως Ζώνη Κανονιστικών όρων δόμη¬ 
σης (2ΚΟ). Τροποποιούνται οι όροι και περιορισμοί δόμησης της περιο¬ 
χής της οποίας αναθεωρείται το σχέδιο με το άρθρο 1 ως εξής: 

Άρθρο 3. 

Στους οικοδομήσιμους χώρους που χαρακτηρίζονται με το στοιχείο 
Α επιτρέπονται χρήσεις Γενικής κατοικίας όπως προσδιορίζονται στο 
άρθρο 5 (παρ. 1 και 2) του Π.Δ. 81/1980 (ΦΕΚ 81, τ.Α’). 

Στους υπόλοιπους οικοδομήσιμους χώρους επιτρέπεται η χρήση της 
αμιγούς κατοικίας όπως προσδιορίζεται στο άρθρο 4 (παρ. 1 και 2) 
του ανωτέρω Π. Δ/τος. 


Άρθρο 4. 

Στο πρόσωπο των οικοπέδων οικοδομημένων ή μη της περιοχής 
του άρθρου 1 του παρόντος επιβάλλεται προκήπιο πλάτους τριών (3) 
μέτρων, όπως φαίνεται στα διαγράμματα που συνοδεύουν την απόφαση 
αυτή. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης ορίζονται κατά τομείς Ι Α και Ι Β ως εξής: 

Τομέας Ι Α 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα που πληρούν τους όρους αρτιότη¬ 
τας μέχρι τη δημοσίευση της απόφασης αυτής. 

3. Μέγιστο ποσοστό κάλυψης των οικοπέδων ορίζεται εβδομήντα 
τοις εκατό (70%) της επιφάνειας τους. 

4. Συντελεστής δόμησης: ένα και είκοσι (1,20). 

5. Μέγιστο επιτρεπόμενο ύψος των κτιρίων δώδεκα (12) μέτρα, το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

Τομέας Ι Β 

1. Ελάχιστο πρόσωπο: δεκατέσσερα (14) μέτρα. 

2. Ελάχιστο εμβαδόν: διακόσια πενήντα (250) τ.μ. 

3. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα που πληρούν τους όρους αρτιότη¬ 
τας μέχρι τη δημοσίευση της απόφασης αυτής. 

4. Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

5. Συντελεστής δόμησης: ένα και είκοσι (1,20). 

6. Μέγιστο επιτρεπόμενο ύψος των κτιρίων οκτώ (8) μέτρα, το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

7. Κατά τα λοιπά θα εφαρμόζονται οι διατάξεις του ν. 1577/85 
«Γενικός Οικοδομικός Κανονισμός». 

Άρθρο 6. 

Άδειες που έχουν εκδοθεί με τις προγενέστερες διατάξεις ή έχει 
υποβληθεί στην αρμόδια Πολεοδομική Αρχή ο πλήρης φάκελος με τα 
απαραίτητα για την έκδοσή τους στοιχεία μέχρι την ημερομηνία δημο¬ 
σίευσης της παρούσης εκτελούνται όπως εκδόθηκαν ή εκδίδονται βάσει 
των στοιχείων που υποβλήθηκαν. 

Άρθρο 7. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Στο Νομάρχη Χαλκιδικής αναθέτουμε τη δημοσίευση και εκτέλεσή 

της· 

Πολύγυρος, 19 Φεβρουάριου 1987 
Ο Νομάρχης 
ΓΙΩΡΓΟΣ ΚΙΡΚΟΣ 

